b"\n_START_ARTICLE_\nVict\xc3\xb2ria della Rovere\n_START_SECTION_\nOr\xc3\xadgens familiars\n_START_PARAGRAPH_\nVa n\xc3\xa9ixer el 7 de febrer de 1622 a la ciutat d'Urbino sent filla de Frederic Ubald della Rovere i Cl\xc3\xa0udia de M\xc3\xa8dici. Fou n\xc3\xa9ta per l\xc3\xadnia paterna de Francesc Maria II della Rovere i Livia della Rovere, i per l\xc3\xadnia materna de Ferran I de M\xc3\xa8dici i Cristina de Lorena, sent l'\xc3\xbaltima en la l\xc3\xadnia din\xc3\xa0stica de la fam\xc3\xadlia della Rovere.\n_START_SECTION_\nLeg\xc3\xadtima hereva\n_START_PARAGRAPH_\nSi b\xc3\xa9 Vict\xc3\xb2ria era la leg\xc3\xadtima hereva del Ducat d'Urbino de mans del seu avi Francesc Maria II (el seu pare mor\xc3\xad precipitadament el 1623), no es consider\xc3\xa0 la possibilitat que el ducat pass\xc3\xa9s a mans d'una dona i d'aquesta a la fam\xc3\xadlia M\xc3\xa8dici, motiu pel qual fou annexat als Estats Pontificis per part del papa Urb\xc3\xa0 VIII. El 1631, adduint els seus drets din\xc3\xa0stics, els M\xc3\xa8dici reberen com a compensaci\xc3\xb3 la rica col\xc2\xb7lecci\xc3\xb3 d'art de la fam\xc3\xadlia della Rovere, que actualment es conserva als Uffizi i al Palau Pitti de Flor\xc3\xa8ncia."